 Štefanova ulica 2, 1501 Ljubljana T: 01 428 40 00

 F: 01 428 47 33

 E: gp.mnz@gov.si

 [www.mnz.gov.si](http://www.mnz.gov.si)

|  |
| --- |
| Številka: 007-361/2024/1 |
| Ljubljana, dne 23. 12. 2024 |
| EVA 2024-1711-0020 |
| GENERALNI SEKRETARIAT VLADE REPUBLIKE SLOVENIJEgp.gs@gov.si |
| **ZADEVA: Uredba o finančnem nadomestilu občinam zaradi uvedbe začasnega ponovnega nadzora na notranjih mejah (EVA 2024-1711-0020) – predlog za obravnavo**  |
| **1. Predlog sklepov vlade:** |
| Na podlagi drugega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na .. seji dne ... sprejela SKLEPVlada Republike Slovenije je izdala Uredbo o finančnem nadomestilu občinam zaradi uvedbe začasnega ponovnega nadzora na notranjih mejah in jo objavi v Uradnem listu Republike Slovenije. Barbara Kolenko Helbl generalna sekretarkaPrejmejo:* Ministrstvo za notranje zadeve,
* Ministrstvo za finance,
* Ministrstvo za javno upravo,
* Služba Vlade Republike Slovenije za zakonodajo,
* Generalni sekretariat Vlade Republike Slovenije.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * dr. Darijo Levačić, generalni direktor, Direktorat za policijo in druge varnostne naloge, Ministrstvo za notranje zadeve,
* Nika Lošić Ošlak, generalna direktorica, Direktorat za logistiko, Ministrstvo za notranje zadeve,
* mag. Senad Jušić, generalni direktor policije, Generalna policijska uprava.
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| Pri pripravi dela ali celotnega gradiva zunanji strokovnjaki niso sodelovali. |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:**Zakon o nadzoru državne meje (Uradni list RS, št. [35/10](https://www.uradni-list.si/glasilo-uradni-list-rs/vsebina/2010-01-1696) – uradno prečiščeno besedilo, [15/13](https://www.uradni-list.si/glasilo-uradni-list-rs/vsebina/2013-01-0435) – ZNPPol, [5/17](https://www.uradni-list.si/glasilo-uradni-list-rs/vsebina/2017-01-0224), [68/17](https://www.uradni-list.si/glasilo-uradni-list-rs/vsebina/2017-01-3191), [47/19](https://www.uradni-list.si/glasilo-uradni-list-rs/vsebina/2019-01-2287), [139/20](https://www.uradni-list.si/glasilo-uradni-list-rs/vsebina/2020-01-2451), [161/21](https://www.uradni-list.si/glasilo-uradni-list-rs/vsebina/2021-01-3057), [29/22](https://www.uradni-list.si/glasilo-uradni-list-rs/vsebina/2022-01-0555), [76/23](https://www.uradni-list.si/glasilo-uradni-list-rs/vsebina/2023-01-2390) in XX, v nadaljnjem besedilu: ZNDM-2) v 36. členu omogoča začasno ponovno uvedbo nadzora na notranjih mejah. Z zakonom o spremembah in dopolnitvah Zakona o nadzoru državne meje (Uradni list RS, št. [XX](https://www.uradni-list.si/glasilo-uradni-list-rs/vsebina/2010-01-1696), v nadaljnjem besedilu: novela ZNDM-2) sta bila črtana 9.a in 9.b člen ZNDM-2, ki sta urejala povračilo dela stroškov občinam zaradi povečanega nadzora meje oziroma izrednih dogodkov, dodan pa je bil nov 36.a člen ZNDM-2, s katerim se je uvedlo finančno nadomestilo občinam zaradi uvedbe začasnega ponovnega nadzora na notranjih mejah. Četrti odstavek 36.a člena ZNDM-2 pooblašča Vlado Republike Slovenije (v nadaljnjem besedilu: Vlada RS) za sprejem uredbe, s katero se določi podrobnejša metodologija za izračun višine finančnega nadomestila občinam. S tem namenom je predlagana izdaja Uredbe o finančnem nadomestilu občinam zaradi uvedbe začasnega ponovnega nadzora na notranjih mejah (v nadaljnjem besedilu: Uredba). Uredba določa način izračunavanja finančnega nadomestila obmejnim občinam, v katerih je bil v preteklem letu uveden začasen ponovni nadzor na notranjih mejah po 36. členu ZNDM-2. O višini nadomestila se odloči na podlagi pogojev oziroma meril, ki jih naštevata prvi in tretji odstavek 36.a člena ZNDM-2, Uredba pa dodatno določa način njihovega upoštevanja pri določitvi višine finančnih nadomestil občine oziroma metodologijo za izračun višine finančnih nadomestil posameznih občin. Denarna sredstva, ki so na letni ravni v državnem proračunu predvidena za ta namen, se razdelijo v enakem deležu za vsako naslednje zakonsko predpisano merilo iz tretjega odstavka 36.a člena ZNDM-2:* število nedovoljenih vstopov tujcev v državo na območju posamezne občine;
* dolžina državne meje na območju posamezne občine;
* število prebivalcev občine in
* število mejnih prehodov na območju občine, kjer je začasno znova uveden nadzor na notranjih mejah,

pri čemer se višina nadomestila določi tudi v odvisnosti od obdobja, v katerem je bil vzpostavljen ponovni začasni nadzor na notranjih mejah, kar urejata prvi in šesti odstavek 36.a člena ZNDM-2.Uredba za vsako posamezno merilo določa formulo, na podlagi katere se del v državnem proračunu za ta namen zagotovljenih sredstev dodeli posamezni občini, na območju katere je bil v preteklem letu začasno ponovno uveden nadzor na notranjih mejah. Finančno nadomestilo, do katerega bi bila lahko upravičena občina, se določi največ v višini zmnožka količnika meril ter višine zagotovljenih sredstev v državnem proračunu tekočega leta, in sicer v primeru vzpostavljenega začasnega nadzora na notranjih mejah v celotnem preteklem letu oziroma v sorazmernem delu, če je bil nadzor na notranjih mejah na območju občine vzpostavljen krajše časovno obdobje od enega leta. Med upravičene občine se sorazmerno, glede na dolžino uvedbe začasnega ponovnega nadzora na notranjih mejah in merila, razdelijo vsa razpoložljiva sredstva za posamezno leto. Občine pa bodo morale za izplačilo finančnega nadomestila vložiti zahtevo najkasneje do 15. novembra tekočega leta. Finančno nadomestilo se bo občini izplačalo v višini izkazanih upravičeni stroškov (na podlagi zahtevka, ki so mu predloženi računi in dokazila o plačilu ter utemeljitev namenske porabe), vendar ne več, kot pa je za tekoče leto predvideno z ugotovitvenim sklepom Vlade Republike Slovenije.  |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | **DA**/NE |
| b) | usklajenost slovenskega pravnega reda s pravnim redom Evropske unije | DA/**NE** |
| c) | administrativne posledice | DA/**NE** |
| č) | gospodarstvo, zlasti mala in srednja podjetja ter konkurenčnost podjetij | DA/**NE** |
| d) | okolje, vključno s prostorskimi in varstvenimi vidiki | DA/**NE** |
| e) | socialno področje | DA/**NE** |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | DA/**NE** |
| **7.a Predstavitev ocene finančnih posledic nad 40.000 EUR:**Predlagana uredba določa finančno nadomestilo občinam zaradi uvedbe začasnega ponovnega nadzora na notranjih mejah. Zaradi novele ZNDM-2 bo občinam namenjeno finančno nadomestilo zaradi uvedbe začasnega ponovnega nadzora na notranjih mejah. Do sedaj so bila ta sredstva namenjena poravnavi zahtevkov občin za obnovo infrastrukture zaradi povečanega nadzora državne meje. V letu 2020 je bilo za ta namen namenjenih 2,8 milijona evrov sredstev, od tega je bilo izplačanih 2,8 milijona evrov. V letu 2021 je bilo za ta namen namenjenih 3,5 milijona evrov sredstev, od tega jih je bilo 3,4 milijona evrov izplačanih, v letu 2022 je bilo namenjenih 5 milijonov evrov, izplačanih je bilo 4,1 milijona evrov, v letu 2023 pa je bilo namenjenih 2,5 milijona evrov, od tega jih je bilo izplačanih 2,2 milijona evrov. V letu 2024 je bilo namenjenih 2,0 milijona evrov, od tega je bilo izplačanih 1,8 milijona evrov. Predlog zakona nima finančnih posledic za druga javna finančna sredstva.Za leto 2025 je za ta namen načrtovanih 2,0 milijona evrov znotraj finančnega načrta MNZ.  |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  | / | / | / | / |
| Predvideno povečanje (+) ali zmanjšanje (**–**) prihodkov občinskih proračunov  | / | / | / | / |
| Predvideno povečanje (+) ali zmanjšanje (**–**) odhodkov državnega proračuna  | / | / | / | / |
| Predvideno povečanje (+) ali zmanjšanje (**–**) odhodkov občinskih proračunov | / | / | / | / |
| Predvideno povečanje (+) ali zmanjšanje (**–**) obveznosti za druga javnofinančna sredstva | / | / | / | / |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| PU 1711 MNZ RS | 1711-17-0001Urejanje notranjih zadev | 200097 - Povračila občinam ob zunanji schengenski meji – povečan nadzor državne meje | 2.000.000 | 0 |
| **SKUPAJ** | **2.000.000** | **0** |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**
2. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:****II.b Manjkajoče pravice porabe bodo zagotovljene s prerazporeditvijo:****II.c Načrtovana nadomestitev zmanjšanih prihodkov in povečanih odhodkov proračuna** |
| **7.b Predstavitev ocene finančnih posledic pod 40.000 EUR:****/** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | **DA**/NE  |
| Gradivo (predpis) je bilo poslano v mnenje: * Skupnosti občin Slovenije SOS: **DA**/NE
* Združenju občin Slovenije ZOS: **DA/**NE
* Združenju mestnih občin Slovenije ZMOS: **DA/**NE
 |
| **9. Predstavitev sodelovanja javnosti:** Predlog zakona je bil objavljen na portalu E-demokracija in posredovan v strokovno usklajevanje Združenju občin Slovenije, Združenju mestnih občin Slovenije, Skupnosti občin Slovenije, Sindikatu policistov Slovenije in Policijskemu sindikatu Slovenije. |
| Gradivo je bilo predhodno objavljeno na spletni strani predlagatelja: | **DA/**NE |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA/**NE**  |
| **11. Gradivo je uvrščeno v delovni program vlade:** | DA/**NE**  |
| Boštjan Poklukar minister Priloge:* predlog sklepa Vlade Republike Slovenije,
* predlog uredbe,
* priloga 2.
 |

Datum:

Številka:

Na podlagi drugega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na .. seji dne ... sprejela

SKLEP

Vlada Republike Slovenije je izdala Uredbo o finančnem nadomestilu občinam zaradi uvedbe začasnega ponovnega nadzora na notranjih mejah in jo objavi v Uradnem listu Republike Slovenije.

 Barbara Kolenko Helbl

 generalna sekretarka

Prejmejo:

* Ministrstvo za notranje zadeve,
* Ministrstvo za finance,
* Ministrstvo za javno upravo,
* Služba Vlade Republike Slovenije za zakonodajo,
* Generalni sekretariat Vlade Republike Slovenije.

 **PRILOGA 3 (jedro gradiva)**

**PREDLOG**

 **EVA 2024-1711-0020**

Na podlagi četrtega odstavka 36.a člena Zakona o nadzoru državne meje (Uradni list RS, št. 35/10 – uradno prečiščeno besedilo, 15/13 – ZNPPol, 5/17, 68/17, 47/19, 139/20, 161/21, 29/22 in XX) Vlada Republike Slovenije izdaja

**U R E D B O**

**O FINANČNEM NADOMESTILU OBČINAM ZARADI UVEDBE ZAČASNEGA PONOVNEGA NADZORA NA NOTRANJIH MEJAH**

1. **člen**

**(vsebina)**

S to uredbo se določa metodologija za izračun višine finančnega nadomestila občinam zaradi uvedbe začasnega ponovnega nadzora na notranjih mejah.

1. **člen**

**(metodologija izračuna višine finančnega nadomestila)**

1. Pri izračunu višine finančnega nadomestila se upoštevajo naslednja merila:
* število nedovoljenih vstopov tujcev v državo na območju posamezne občine;
* dolžina državne meje na območju posamezne občine;
* število prebivalcev občine;
* število mejnih prehodov na območju občine, v kateri je začasno ponovno uveden nadzor na notranjih mejah v skladu s 36. členom Zakona o nadzoru državne meje (Uradni list RS, št. 35/10 – uradno prečiščeno besedilo, 15/13 – ZNPPol, 5/17, 68/17, 47/19, 139/20, 161/21, 29/22, 76/23 in XX , v nadaljenjem besedilu: ZNDM-2).
1. Do finančnega nadomestila so upravičene občine ob državni meji, v katerih je bil vsaj del preteklega koledarskega leta začasno ponovno uveden nadzor na notranjih mejah v skladu s 36. členom ZNDM-2.
2. Upravičenost do finančnega nadomestila in njegova najvišja višina, ki lahko v tekočem letu pripada posamezni občini, se ugotovi s sklepom Vlade Republike Slovenije, ki ga ta izda do konca februarja tekočega leta na predlog ministrstva, pristojnega za notranje zadeve.
3. Najvišja višina finančnega nadomestila se izračuna v odvisnosti od višine zagotovljenih sredstev v državnem proračunu za tekoče leto. Podatki iz prvega odstavka tega člena se pri ugotavljanju upravičenosti in določanju višine najvišjega finančnega nadomestila občinam zaradi uvedbe začasnega ponovnega nadzora na notranjih mejah upoštevajo za preteklo koledarsko leto. Pri podatku o številu nedovoljenih vstopov tujcev v državo na območju posamezne občine, se upošteva število vseh nedovoljenih vstopov tujcev v preteklem koledarskem letu po podatkih iz evidence o nedovoljenih vstopih tujcev v državo, ki jo vodi policija. Pri podatku o dolžini državne meje na območju posamezne občine, se upošteva podatek o dolžini državne meje iz evidence državne meje, ki jo vodi Geodetska uprava Republike Slovenije. Pri podatku o številu prebivalcev se upoštevajo prebivalci, ki imajo, po podatkih iz registra stalnega prebivalstva, ki ga vodi ministrstvo, pristojno za notranje zadeve, v občinah prijavljeno stalno prebivališče 31. decembra preteklega koledarskega leta. Število mejnih predhodov, na katerih je bil v preteklem koledarskem letu začasno ponovno uveden nadzor na državnih mejah se ugotovi iz akta o določitvi mejnih prehodov, na katerih je dovoljeno prehajati državno mejo, ki ga izda minister, pristojen za notranje zadeve na podlagi 36. člena ZNDM-2. Pri določanju višine najvišjega finančnega nadomestila se upošteva tudi obdobje, v katerem je bil na območju občine v preteklem letu uveden začasni ponovni nadzor na notranjih mejah in se višina najvišjega finančnega nadomestila za posamezno občino določi v sorazmernem delu, če je bil začasni ponovni nadzor na notranjih mejah vzpostavljen krajši čas od enega leta.
4. Najvišje finančno nadomestilo, do katerega je lahko upravičena posamezna občina, se izračuna tako, da se pomnoži višino zagotovljenih sredstev v državnem proračunu tekočega leta, s količnikom meril po 6. odstavku tega člena in količnikom sorazmernosti po 7. odstavku tega člena.
5. Količnik meril se določi kot vsota količnikov posameznih meril, ki se izračunajo v odvisnosti od pogojev iz prvega odstavka tega člena, po formuli:

- količnik merila iz prve alineje = število nedovoljenih vstopov tujcev v državo na območju občine, v kateri je bil v preteklem koledarskem letu uveden začasni ponovni nadzor na notranjih mejah/število vseh nedovoljenih vstopov tujcev v državo na območju vseh občin, v katerih je bil v preteklem koledarskem letu uveden začasni ponovni nadzor na notranjih mejah;

- količnik merila iz druge alineje = dolžina državne meje s sosednjo državo na območju občine, v kateri je bil v preteklem koledarskem letu uveden začasni ponovni nadzor na notranjih mejah/celotna dolžina državne meje s sosednjo državo na območju vseh občin, v katerih je bil v preteklem koledarskem letu uveden začasni ponovni nadzor na notranjih mejah;

- količnik merila iz tretje alineje = število stalnih prebivalcev občine v preteklem koledarskem letu, v kateri je bil v preteklem koledarskem letu uveden začasni ponovni nadzor na notranjih mejah/število stalnih prebivalcev vseh občin v preteklem koledarskem letu, v katerih je bil v preteklem koledarskem letu uveden začasni ponovni nadzor na notranjih mejah;

- količnik merila iz četrte alineje = število mejnih prehodov na območju občine, v kateri je bil uveden začasni ponovni nadzor na notranjih mejah/število vseh mejnih prehodov na območju občin, v katerih je bil v preteklem koledarskem letu začasno ponovno uveden nadzor na notranjih mejah.

(7) Če je bil v preteklem koledarskem letu začasni ponovni nadzor na notranjih mejah vzpostavljen za obdobje, ki je krajše od enega leta, se najvišje finančno nadomestilo, ki lahko pripada občini preračuna s faktorjem sorazmernosti, ki se izračuna v dveh korakih. Pri vsaki izmed občin, v katerih je bil ponovno začasno uveden nadzor na notranjih mejah se najprej izračuna delni faktor sorazmernosti po formuli:

- število mesecev, v katerih je bil v posamezni občini uveden začasni ponovni nadzor na notranjih mejah/ število vseh mesecev, v katerih je bil uveden začasni nadzor na notranjih mejah v vseh občinah.

Po izračunu delnih faktorjev sorazmernosti vseh občin, se v drugem koraku faktor sorazmernosti za posamezno občino izračuna na način:

- delni faktor sorazmernosti posamezne občine/vsota delnih faktorjev sorazmernosti vseh občin, na območju katerih je bil v preteklem koledarskem letu uveden začasni nadzor na notranjih mejah.

**KONČNA DOLOČBA**

1. **člen**

**(začetek veljavnosti)**

Ta uredba začne veljati naslednji dan po objavi v Uradnem listu Republike Slovenije.

Št. XXX

Ljubljana, dne XXX

EVA 2024-1711-0020

 Vlada Republike Slovenije

 Robert Golob

 predsednik

**OBRAZLOŽITEV**

**K 1. členu:**

Prvi člen določa vsebino uredbe. Z njo se določametodologija za izračun višine finančnega nadomestila občinam zaradi uvedbe začasnega ponovnega nadzora na notranjih mejah, ki se lahko uvede na podlagi 36. člena Zakona o nadzoru državne meje (Uradni list RS, št. 35/10 – uradno prečiščeno besedilo, 15/13 – ZNPPol, 5/17, 68/17, 47/19, 139/20, 161/21, 29/22, 76/23 in XX, v nadaljnjem besedilu: ZNDM-2). Pristojnost za izdajo uredbe ter določitev podrobnejše metodologije za izračun finančnega nadomestila občinam, v katerih je bil v preteklem letu uveden začasni ponovni nadzor, določa 36.a člen ZNDM-2.

**K 2. členu:**

2. člen uredbe določa vsebinska merila za določitev višine najvišjega finančnega nadomestila oziroma metodologijo izračuna višine najvišjega finančnega nadomestila, do katerega je lahko upravičena posamezna občina v tekočem letu.

Prvi odstavek tega člena določa merila po katerih se zagotovljena sredstva, ki so za ta namen predvidena v državnem proračunu tekočega leta, dodeljujejo. Merila so določena že v 36.a členu ZNDM-2, v Uredbi pa, za namen jasnejšega in preglednejšega določanja metodologije, povzeta v prvem odstavku 2. člena. Pri izračunu višine finančnega nadomestila se tako upošteva število nedovoljenih vstopov tujcev v državo v občini, v kateri je bil vzpostavljen začasni nadzor, dolžina državne meje na območju te občine, število prebivalcev v občini in število mejnih prehodov na območju občine, kjer je bil vzpostavljen začasni ponovni nadzor na notranjih mejah.

Drugi odstavek določa, da so do finančnega nadomestila upravičene zgolj občine ob državni meji, kjer je bil vsaj del preteklega leta uveljavljen začasni ponovni nadzor na notranjih mejah. Možnost pridobitve nadomestila je tako v celoti vezana na dodatne omejitve ter nadzor, ki je povezan z začasno ponovno uvedbo nadzora na notranjih mejah na območju posamezne občine, ki leži ob državni meji.

Tretji odstavek določa, da o upravičenosti do finančnega nadomestila in najvišji višini, ki v tekočem letu lahko pripade posamezni občini, odloča Vlada Republike Slovenije s sklepom, ki ga sprejme na predlog ministrstva, pristojnega za notranje zadeve. Rok za izdajo ugotovitvenega sklepa je določen v 36.a členu ZNDM-2 in v tretjem odstavku 2. člena Uredbe, in sicer mora biti sklep izdan do konca februarja tekočega leta za finančna nadomestila, ki lahko pripadajo občinam iz naslova uvedbe začasnega ponovnega nadzora na notranjih mejah v preteklem koledarskem letu.

Nadalje četrti odstavek določa, da se merila za namen razdeljevanja sredstev upoštevajo po podatkih za preteklo koledarsko leto. Podatki o številu prebivalcev se upoštevajo na dan 31. decembra preteklega leta, pri čemer so relevatni podatki o številu prebivalcev, ki imajo v občini prijavljeno stalno prebivališče (državljani, ki imajo v občini prijavljeno stalno prebivališče in tujci z dovoljenjem za stalno prebivanje v občini), ki se pridobijo iz registra stalnega prebivalstva, ki ga vodi ministrstvo, pristojno za notranje zadeve. Podatki o številu nedovoljenih vstopov tujcev se pridobijo iz evidence o nedovoljenih vstopih tujcev v državo, ki jo vodi policija, podatki o dolžini državne meje pa iz evidence državne meje, ki jo vodi Geodetska uprava Republike Slovenije. Podatki o mejnih prehodih, na katerih je bil v preteklem letu uveden ponovni začasni nadzor na notranjih mejah se pridobijo iz akta, ki ga na podlagi četrtega odstavka 36. člena ZNDM-2 sprejme minister, pristojen za notranje zadeve. Četrti odstavek določa tudi, da se višina finančnega nadomestila izračunava v odvisnosti od zagotovljenih sredstev tekočega leta, ki so za ta namen predvidena v državnem proračunu. Sredstva se zagotavljajo v okviru proračunske postavke 200097 - Povračila občinam ob zunanji schengenski meji – povečan nadzor državne meje. Določa je tudi, da na višino najvišjega finančnega nadomestila posamezne občine vpliva tudi obdobje, v katerem je bil na območju občine v preteklem letu uveden začasni ponovni nadzor na notranjih mejah in se višina nadomestila prizna v sorazmernem znesku, če je bil začasni ponovni nadzor na notranjh mejah vzpostavljen krajši čas. Predvidena letna sredstva za ta namen se prerazporedijo med občine tako tudi v odvisnosti od tega, koliko časa je bil v posamezni občini uveden začasni ponovni nadzor v primerjavi oziroma razmerju z obdobjem, v katerem je bil v vseh občinah uveden začasni ponovni nadzor.

Peti odstavek določa, da je občina lahko na letni ravni upravičena do finančnega nadomestila največ v višini zmnožka zagotovljenih sredstev v državnem proračunu za ta namen, količnika meril, ki se določa po šestem odstavku 2. člena te uredbe in količnika sorazmernosti, ki se določa na način, ki je urejen v sedmem odstavku 2. člena te uredbe. Občini se tako v primeru, da je uveden začasni ponovni nadzor na notranjih mejah v preteklem letu zgolj del leta, prizna sorazmerni del finančnega nadomestila, ki se izračuna glede na čas, v katerem je bil nadzor uveden. Faktor sorazmernosti se izračuna na način, ki omogoča, da se za ta namen določena sredstva v celoti porabijo, torej se višina sredstev med občine razdeljuje tudi v odvisnosti od razmerja mesecev vzpostavljenega ponovnega nadzora v posamezni občini ter mesecev vzpostavljenega ponovnega nadzora v vseh občinah, v katerih je bil v preteklem letu uveden ponovni nadzor na notranjih mejah. Omenjeno omogoča pridobitev več sredstev občinam, ki so imele ponovni nadzor uveden daljše obdobje, hkrati pa zagotavlja, da se med občine prerazdeli celoten predviden znesek, kljub temu da nadzor na notranjih mejah ni bil uveden v celem letu, saj se že pri določanju višine razpoložljivih sredstev upošteva obseg nadzora, pri čemer je smiselno, da občine, ki so imele daljše obdobje vzpostavljen nadzor na notranjih mejah, dobijo tudi sorazmerno višji znesek finančnega nadomestila. Ob tem se pojasnjuje še, da ta uredba določa metodologijo za določitev najvišjega nadomestila, do katerega so lahko upravičene občine. ZNDM-2 namreč določa tudi kateri so upravičeni stroški, za katere se lahko prizna finančno nadomestilo ter obveznost občin, da do 15. novembra tekočega leta posredujejo ministrstvu, pristojnemu za notranje zadeve, zahtevek za finančno nadomestilo za stroške, ki jih drugi odstavek tega člena zakona določa kot upravičene, pri čemer morajo biti stroški izkazani in preverljivi. Če občina posreduje zahtevo za finančno nadomestilo, v katerem so izkazani nižji stroški, kot pa bi občini lahko pripadali ob upoštevanju metodologije, ministrstvo, pristojno za notranje zadeve izplača finančno nadomestilo za stroške, ki so dejansko nastali, so izkazani, preverljivi ter je zanje občina dala pravočasni zahtevek. Če občina posreduje zahtevo, v kateri so priglašeni višji stroški od višine najvišjega finančnega nadomestila izračunanega po metodologiji, ministrstvo izplača najvišje finančno nadomestilo, ki ga je za posamezno občino s sklepom ugotovila Vlada RS.

Šesti odstavek ureja način določitve količnika meril, v odvisnosti od katerega se izračunava višina finančnega nadomestila za posamezno občino oziroma v odvisnosti od katerega se razdeljujejo razpoložnjiva sredstva. Za namen izračuna količnika meril, se za posamezno občino najprej izračunajo količniki posameznih meril v odvisnosti od meril, ki se po prvem odstavku tega člena uredbe upoštevajo pri dodeljevanju sredstev. Količnik merila iz prve alineje se izračuna tako, da se število nedovoljenih vstopov tujcev v državo na območju občine, v katerih je bil v preteklem letu uveden začasni ponovni nadzor na notranjih mejah deli s številom vseh nedovoljenih vstopov tujcev v državo na območju vseh občin, v katerih je bil v preteklem koledarskem letu uveden začasni ponovni nadzor na notranjih mejah. Količnik merila iz druge alineje se izračuna tako, da se dolžina državne meje s sosednjo državo na območju občine, v katerih je bil v preteklem koledarskem letu uveden začasni ponovni nadzor na notranjih mejah deli z celotno dolžino državne meje s sosednjo državo na območju vseh občin, v katerih je bil v preteklem koledarskem letu uveden začasni ponovni nadzor na notranjih mejah. Količnik merila iz tretje alineje se izračuna tako, da se število prebivalcev občine v preteklem koledarskem letu (prebivalcev, ki so imeli 31. decembra preteklega koledarskega leta v občini prijavljeno stalno prebivališče), v kateri je bil v preteklem koledarskem letu uveden začasni ponovni nadzor na notranjih mejah deli s številom prebivalcev vseh občin v preteklem koledarskem letu, ki so v teh občinah imeli prijavljeno stalno prebivališče na dan 31. decembra preteklega koledarskega leta, v katerih je bil v preteklem koledarskem letu uveden začasni ponovni nadzor na notranjih mejah. Količnik merila iz četrte alineje pa se izračuna tako, da se deli število mejnih prehodov na območju občine, v kateri je bil v peteklem koledarskem letu ponovno uveden nadzor na notranji meji s številom vseh mejnih prehodov na območju občin, v katerih je bil v preteklem koledarskem letu začasno ponovno uveden nadzor na notranjih mejah. Po izračunu količnikov, ki ovrednotijo posamezno merilo, se izračuna količnik meril na način, da se sešteje količnike posameznih meril. Vsakemu izmed zakonsko določenih meril je tako pri določanju najvišje višine finančnega nadomestila dana enaka teža.

Sedmi odstavek ureja način izračunavanja faktorja sorazmernosti v primerih, ko v preteklem letu ni bil uveden začasni nadzor na mejah celo leto, temveč zgolj določeno število mesecev. Z namenom, da se celotna previdena sredstva v državnem proračunu razdelijo v sorazmerju z obremenjenostjo, se ureja faktor sorazmernosti, ki se izračuna v dveh korakih. Najprej se izračuna delni faktor sorazmernosti za vsako posamezno občino, ki se izračuna tako, da se število mesecev, v katerih je bilo v posamezni občini uveden začasni ponovni nadzor na notranjih mejah deli s številom vseh mesecev, v katerih je bil uveden začasni nadzor na notranjih mejah v vseh občinah. Po preračunu vseh delnih faktorjev sorazmernosti občin pa se izračuna faktor sorazmernosti za posamezno občino na način, da se delni faktor občine deli s seštevkom delnih faktorjev vseh občin, na območju katerih je bil v preteklem letu vsaj del leta začasno ponovno uveden nadzor na notranjih mejah. S tem se upošteva manjša obremenitev občin, ki so imele začasni nadzor na notranjih mejah uveden krajši čas v primerjavi z občinami, kjer so bile omejitve daljši čas, hkrati pa zagotovi, da se predvidena sredstva za ta namen v državnem proračunu tudi v celoti prerazdelijo med občine. Občine bi na tej osnovi imele možnost do porabe teh sredstev, za dejansko izplačilo pa je potrebno tudi podajanje zahtevka ter izkazovanje namenske porabe s predloženimi plačanimi računi za stroške, ki jih kot upravičene določa drugi odstavek 36.a člena ZNDM-2.

Najvišja višina finančnega nadomestila se po ugotovljenih količnikih meril iz šestega odstavka in količnika sorazmernosti iz sedmega odstavka tega člena izračuna na način, da se množi količnik meril, količnik sorazmernosti in višina zagotovljenih sredstev v državnem proračunu za tekoče leto.

**K 3. členu:**

Tretji člen Uredbe je namenjen končni določbi in ureja začetek veljavnosti Uredbe. Določeno je, da Uredba začne veljati naslednji dan o objavi v Uradnem listu.